Митов уволнен|Вашите истории| Хай Клуб
21 Юли 20193990
"Черно море" потопи ЦСКА-София
Треньорът на ЦСКА-София Добри Митов е уволнен, съобщиха вчера от клуба.
Човекът, който се водeше наставник на отбора от Борисовата градина, се провали тотално в първите два мача от първенството.
Митов плати цената за унизителното поражение с 1:3 на "Армията" от "Черно море".
Отборът, който иска да бъде припознат като наследник на славния някога ЦСКА, се отърва от загуба при първото си домакинство в шампионата срещу "Етър". Но се разпадна срещу тима, воден от Илиан Илиев.
Обществена тайна е, че Митов нямаше думата по отношение състава на ЦСКА-София. Защото това е поверено на сръбския специалист Люпко Петрович. Той е подпомаган от Димитър Пенев, доколкото това изобщо е възможно.
Митов е сменен и Петрович ще води отбора в мачовете от Лига Европа срещу хърватския "Осиек".
Това на практика не променя почти нищо в досегашната схема.
Сърбинът може да изведе ЦСКА-София до краен успех срещу хърватите, дори и само с рутината си в големи мачове.
Присъдата на Митов беше произнесена на стадиона.
Публиката на стадион "Българска армия" изригна с мощни възгласи "оставка" след третия гол на "Черно море" в мрежата на Витаутас Черниаускас.